## IV. SOCIALINĖ ATSAKOMYBĖ APLINKOSAUGOS SRITYJE

- 6. Įmonė skatina ir savo veikloje naudoja pažangias priemones, technologijas bei diegia procesus, atitinkančius ekologinius standartus ir padedančius mažinti veiklos poveikį aplinkai.
- 7. Vykdydama kasdienę veiklą įmonė investuoja į pažangių, taršą ir energetines sąnaudas mažinančių bei aplinką tausojančių technologijų vystymą.
- 8. Vadovaujantis darnaus vystymosi bei taršos prevencijos principais, įmonė įgyvendina sąnaudas mažinančias veiklas, dėmesį skiria atliekų rūšiavimui, skatina racionalų išteklių valdymą ir naudojimą.
- 9. Suprasdama ir palaikydama atliekų rūšiavimo svarbos idėją, įmonė didelį dėmesį skiria visuomenės aplinkosauginiam švietimui, atliekų rūšiavimo svarbai: vykdo informacines kampanijas apie rūšiavimo naudas gamtai ir visuomenei, moko rūšiuoti, informuoja, kas ir į kokios spalvos bei paskirties konteinerį tinkama ar netinkama mesti, ruošia ir skelbia straipsnius, informacinius pranešimus. Aktuali, su atliekų rūšiavimu susijusi informacija gyventojams nuolatos viešinama bendrovės internetinėje svetainėje.
- V. SOCIALINĖ ATSAKOMYBĖ SANTYKIUOSE SU DARBUOTOJAIS
- 10. Įmonėje darbuotojai yra pagrindinis ir svarbiausias sėkmingos veiklos veiksnys, todėl yra siekiama taikyti pažangias veiklos valdymo ir atlygio sistemas, sudaryti sąlygas asmeniniam, profesiniam ir bendrųjų kompetencijų tobulinimui ir ugdymui, gerbti žmogaus teises bei rūpintis jų apsauga darbo vietoje, laikantis LR Konstitucijoje ir darbo įstatymuose nustatyto diskriminacijos pagal amžių, lytį, kilmę ir įsitikinimus draudimo, siekiama darbuotojams užtikrinti lygias teises.
- 11. Įmonėje yra kuriama saugi, teigiamo mikroklimato darbinė aplinka, kuri skatina kūrybinę iniciatyvą bei sąmoningumą, sudaro tinkamas ir saugias darbo sąlygas darbuotojams siekti geriausių rezultatų.
- 12. Įmonė užtikrina, kad darbo sąlygos atitiktų Lietuvos Respublikoje taikomus teisės aktus, tarptautinius standartus ir rekomendacijas bei siekia sukurti orias darbo sąlygas, susijusias su darbo valandomis, savaitiniu poilsiu, atostogomis, darbuotojų sauga ir sveikata, motinystės apsauga bei tinkamu darbo bei šeiminių santykių balansu.
- 13. Įmonėje ypatingą dėmesį siekiama skirti darbuotojų saugai darbe, sveikatos apsaugai, profesinių ligų prevencijai, fizinio aktyvumo skatinimui, rengiamos sporto žaidynės. Darbuotojų saugos samprata apima ne tik sveikatos ir gyvybės saugą, bet ir socialines garantijas.
- 14. Įmonėje yra pripažįstama darbuotojų savanoriško jungimosi į profesines sąjungas ar asociacijas teisė bei teisė derėtis su darbdaviu.

## VI. SOCIALINĖ ATSAKOMYBĖ SANTYKIUOSE SU VISUOMENE

15 . Įmonė palaiko bei skatina bendradarbiavimą su visuomene, grindžiamą bendrais darnaus vystymosi interesais, prisideda prie visuomenės socialinės raidos ir gerovės kūrimo, siekia atvirumo visuomenei, atsiskaito visuomenei už savo vykdomas veiklas. 16. Siekiant atvirumo visuomenei užtikrinimo ir skaidrumo rekomendacijų įgyvendinimo įmonė diegia pažangius technologinius sprendimus. 17. Įmonė ypatingą dėmesį skiria klientų gerosios patirties didinimui, informacijos visuomenei skaidai, klientų apklausai, įmonės veiklos skaidrumo atskleidimui. 18. Įmonė skatina ir palaiko tiek savo darbuotojų, tiek ir visuomenės savanorišką veiklą siekiant visuomenei naudingų tikslų.

## VII. SOCIALIAI ATSAKINGA VEIKLA RINKOJE

- 19. Įmonė propaguoja etišką, skaidrų ir sąžiningą bendradarbiavimą su klientais, tiekėjais, partneriais, padedančiais įgyvendinti socialiai atsakingo verslo principus.
- 20. Įmonė siekia užtikrinti, kad visa informacija, teikiama gyventojams, tiekėjams, partneriams būtų pateikiama aiškiai ir suprantamai, būtų savalaikė bei nebūtų klaidinanti.

2